Vendsyssel Teater skal have ny direktør. 59-årige Lars Sennels, der har været direktør i knap 10 år, har meddelt bestyrelsen, at han ikke ønsker at forlænge sin åremålsansættelse, når den udløber med udgangen af 2023. - Det er naturligvis med vemod, men også med glæde, at jeg siger farvel til Vendsyssel Teater. Det har været nogle fantastiske år med at få bygget et nyt teater, som vi i løbet af de seneste fem år har fået gjort til ’Hjørrings dagligstue’. Et farvel til Nordjylland Baggrunden for farvellet til Vendsyssel Teater skyldes særligt to ting. - Jeg kan mærke, at der skal ske noget nyt. Jeg har brug for at prøve kræfter med andre ting, og så vil jeg rigtigt gerne have en hverdag i København sammen med min hustru, der for et par år siden måtte flytte fra Hjørring, siger Lars Sennels. Bestyrelsesformand Henrik Jørgensen er ærgerlig over Lars Sennels beslutning, men har også forståelse for den. - Jeg vil komme til at savne hans muntre og professionelle tilgang til verden og teatret. Men jeg under ham igen at få en dagligdag sammen med sin hustru - teatrets tidligere kunstneriske chef Anne Middelboe Christensen. Bestyrelsen og jeg ønsker ham og Anne alt det bedste fremover i København, siger han. Lars Sennels er uddannet journalist og har tidligere været direktør i Horsens Ny Teater og for Musikteatret Holstebro. Han sidder i øjeblikket i bestyrelsen for TV2 Nord. Opdateres...

Referat:
Det er Lars Sennels selv, der har valgt ikke at forlænge sin ansættelse, som udløber med udgangen af 2023.